附件5

2023贵阳市第七届小学生

诗

文

名

篇

集

**目 录**

**[王阳明语录100句](#_Toc10791)**

[爱国（10句） 1](#_Toc24249)

[孝悌（10句） 1](#_Toc22992)

[修身（30句） 2](#_Toc20048)

[立志（20句） 4](#_Toc28401)

[为学（30句） 6](#_Toc17500)

**[王阳明诗100首](#_Toc18722)**

[少年诗2首 9](#_Toc27373)

[京师诗3首 9](#_Toc30627)

[归越诗5首 1](#_Toc13294)0

[狱中诗5首 12](#_Toc28087)

[两广诗5首 14](#_Toc29328)

[庐陵诗5首 16](#_Toc4827)

[赴谪诗10首 17](#_Toc5409)

[滁州诗10首 20](#_Toc21962)

[南都诗10首 23](#_Toc10899)

[赣州诗10首 26](#_Toc24670)

[江西诗15首 29](#_Toc31036)

[居夷诗20首 3](#_Toc15318)3

**[王阳明文章10篇](#_Toc22679)**

[大学问 41](#_Toc28691)

[教条示龙场诸生 47](#_Toc19984)

[瘗旅文 50](#_Toc11548)

[何陋轩记 52](#_Toc21075)

[象祠记 54](#_Toc15662)

[尊经阁记 56](#_Toc3852)

[五经臆说序 59](#_Toc15439)

[教约 60](#_Toc32096)

[修道说 62](#_Toc2903)

[示弟立志说 63](#_Toc10977)

王阳明语录100句

爱国（10句）

1、坐视民之毒而以罪累后人，非仁也；己逃其难而遗人以艰，非义也；徒有其言而事之不酬，非忠也。

2、天下之事莫急于君父之。

3、为人臣者，上有益于国，下有益于民，虽死亦甘之。

4、国家之事，莫大于戎。

5、夫人臣之于国也，主辱则臣死。

6、圣言犹在，昭如日星，国信不移，坚如金石。

7、人臣于国家之难，凡其心之可望，力之可为，涂肝脑而膏髓骨，皆其职分所当。

8、人之忠于国也，杀身夷族有不避，而乃避其自功伐之嫌乎。

9、苟利于国而于民，死且为之矣，而何人言物议之足计乎！

10、人臣之事君也，杀其身而苟利于国，灭其族而有于上，皆甘心焉；岂以侥幸之私，毁誉之末，而足以挠乱其志者！

孝悌（10句）

11、知是心之本体，心自然会知。见父自然知孝，见兄自然知弟，见孺子入井自然知恻隐，此便是良知，不假外求。

12、人子之孝，莫大于显亲；其不孝亦莫大于辱亲。

13、孝亲之心真切处才是天理。

14、为臣尽忠，为子尽孝，此致良知也。尧、舜之道，孝弟而已矣。

15、人之欲明其孝之德也，则必亲于其父，而后孝之德明矣；欲明其弟之德也，则必亲于其兄，而后弟之德明矣。

16、孝子之于亲，固有不必捧戏彩以寿，不必柔滑旨甘以为养，不必候起居奔走扶携以为劳者。非子之心谓不必如是也，子之心愿如是，而亲以为不必如是，必如彼而后吾之心始乐也。

17、吾以为孝，其得为养志乎？孝莫大乎养志。

18、嗟夫！人之行莫大于孝，孝莫大于尊祖敬宗。

19、尔辈须以仁礼存心，以孝弟为本，以圣贤自期，务在光前后，斯可矣。

20、故致此良知之真诚恻，以事亲便是孝；致此良知真诚恻怛，以从兄便是弟；致此良知之真诚恻怛，以事君便是忠：只是一个良知，一个真诚恻怛。

修身（30句）

21、处朋友，务相下则得益，相上则损。

22、人须在事上磨，方立得住，方能“静亦定，动亦定”。

23、察是有事时存养，存养是无事时察。

24、克己须要扫除廊清、一毫不存方是。有一毫在，则众恶相引而来。

25、善念发而知之，而充之；恶念发而知之，而之。知与充与遏者，志也，天聪明也。

26、悔悟是去病之药，然以改之为贵。若留滞于中，则又因药发病。

27、种树者必培其根，种德者必养其心。

28、戒惧之念，无时可息。

29、人须有为己之心，方能克己；能克己，方能成己。

30、以言语谤人，其谤浅，若自己不能身体实践，而徒入耳出口，度日，是以身谤也，其谤深矣。

31、大凡朋友，须规指摘处少，诱奖劝意多，方是。与朋友论学，须委曲谦下，宽以居之。

32、吾儒养心，未尝离却事物，只顺其天则自然，就是功夫。

33、人生大病，只是一傲字。

34、君子惟患学业之不修，科第迟速，所不论也。

35、君子不人之信也，自信而已；不人之知也，自知而已。

36、故君子之论学也，不曰“”而曰“克”。克以胜其私，私胜而理复，无过不及矣。

37、今人病痛，大段只是傲。千罪百恶，皆从傲上来。

38、能下人，是有志；能容人，是大器。

39、君子以忠信为利，礼义为福。

40、勿以无过为圣贤之高，而以改过为圣贤之学；勿以其有所未至者为圣贤之，而以其常怀不满者为圣贤之心。

41、忧之而不以责之己，责之己而不以求辅于人，求辅于人而待之不以诚，终亦必无所成而已耳。

42、夫技艺之不习，不过乏衣食；举业之不习，不过无官爵；己之性分有所蔽，是不得为人矣。

43、君子悔以迁于善，小人悔以不敢肆其恶。

44、地不谦不足以载万物，天不谦不足以覆万物，人不谦不足以受天下之益。

45、君子之学，求尽吾心焉尔。故其事亲也，求尽吾心之孝，而非以为孝也；事君也，求尽吾心之忠，而非以为忠也。

46、故不贵于无过，而贵于能改过。

47、责善，朋友之道，然须忠告而善道之。

48、勿谓隐微可欺而有放心，勿谓聪明可而有怠志；养心莫善于义理，为学莫要于精专。

49、善者固吾师，不善者亦吾师。

50、人言不如自悔之真。

立志（20句）

51、持志如心痛。一心在痛上，岂有工夫说闲话，管闲事。

52、立志用功，如树然。方其根芽，犹未有；及其有干，尚未有枝；枝而后叶，叶而后花实。

53、立志贵专一。

54、志立得时，良知千事万为只是一事。

55、志犹种也，学问思辩而笃行之，是以求于有秋也。

56、故立志而圣，则圣矣；立志而贤，则贤矣。

57、学莫先于立志。

58、凡学之不勤，必其志之尚未也。

59、志不立，天下无可成之事，虽百工技艺，未有不本于志者。

60、登第恐未为第一等事，或读书学圣贤耳。

61、立志者，其本也。有有志而无成者矣，未有无志而能有成者也。

62、志气天地，万物皆吾躯。

63、如树不植根，暂荣终必。植根可如何？愿且立志。

64、有志而无成者则有之，未有无志而能有成者也。

65、只念念要存天理，即是立志。能不忘乎此，久则自然心中凝聚。

66、大抵人学，紧要大头脑，只是立志。所谓困忘之病，亦只是志欠真切。

67、汝辈学问不得长进，只是未立志。

68、志，气之帅也，人之命也，木之根也，水之源也。源不则流息，根不植则木枯，命不续则人死，志不立则气昏。

69、学者一念善之志，如树之，但勿助勿忘，只管培植将去，自然日夜滋长，生气日完，枝叶日茂。树初生时，便抽繁枝，亦须刊落，然后根干能大。初学时亦然。故立志贵专一。

70、君子之学，无时无处而不以立志为事。

为学（30句）

71、信固亦是，然不如反求之切。今既不得于心，安可于旧闻，不求是当？

72、尽心、知性、知天，是生知安行事；存心、养性、事天，是学知利行事；夭寿不贰，修身以，是困知勉行事。

73、为学须有本原，须从本原上用力，渐渐“科而进”。

74、为学大病在好名。

75、尽天下之学，无有不行而可以言学者，则学之始固已即是行矣。

76、道必体而后见，非已见道而后加体道之功也；道必学而后明，非外讲学而复有所谓明道之事也。

77、理无内外，性无内外，故学无内外。讲习讨论，未尝非内也；反观内，未尝遗外也。

78、学贵得之心。求之于心而非也，虽其言之出于孔子，不敢以为是也，而况其未及孔子者乎！求之于心而是也，虽其言之出于常，不敢以为非也，而况其出于孔子乎！

79、心明白，书自然融会。若心上不通，只要书上文义通，却自生意见。

80、人若实用功，随人毁，随人欺慢，处处得益，处处是进德之资。若不用功，只是魔也，终被累倒。

81、学须反己。若徒责人，只见得人不是，不见自己非。若能反己，方见自己有许多未尽处，责人？

82、学问也要点化，但不如自家解化者，自一了百当。不然，亦点化许多不得。

83、其实思即学也。学有所疑，便须思之。

84、博学只是事事学存此天理，行只是学之不已之意。

85、初学用功，却须扫除荡，勿使留积，则适然来遇，始不为累，自然顺而应之。

86、吾人为学，当从心入微处用力，自然实光辉。

87、自古有志之士，未有不求助于师友。

88、君子论学，固是之从，非以必同为贵。

89、良知之外，更无知；致知之外，更无学。

90、凡工夫只是要简易真切。真切，愈简易；愈简易，愈真切。

91、夫圣人之学，心学也。学以求尽其心而已。

92、言之而听之不审，不听也；听之而思之不，犹不思也；是则虽曰师之，犹不师也。

93、先之学，得有浅深，则其为言亦不能无同异。学者惟当反之于心，不必求其同，亦不必故求其异，要在于是而已。

94、惟古为学，在求放心。心苟或放，学乃徒勤。

95、圣贤之学，如大路，但知所从入，苟而进，各随份量，皆有所至。

96、得鱼而忘，尽而弃之。鱼醪之未得，而曰是筌与糟粕也，鱼与醪终不可得矣。

97、尽之性者，可以冲于天矣；尽鱼之性者，可以泳于川矣。尽人之性者，可以知化育矣。

98、凡作文，务道其心中之实，达意而止，不必过求雕刻，所谓修辞立诚者也。

99、今之学者须先有实为己之心，然后可以论学。

100、道不可而离，故学不须臾而间。

王阳明诗100首

少年诗2首

**金山寺**

金山一点大如拳，打破维扬水底天。

醉倚妙高台上月，玉箫吹彻洞龙眠。

**蔽月山房**

山近月远觉月小，便道此山大于月。

若人有眼大如天，见山小月更阔。

京师诗3首

**忆龙泉山**

我爱龙泉寺，寺僧颇疏野。

尽日坐井栏，有时卧松下。

一夕别山云，三年走车马。

愧杀岩下泉，朝夕自清泻。

**忆诸弟**

久别龙山云，时梦龙山雨。

来枕凉，诸弟在何许？

终年走风尘，何山中住。

百岁如转蓬，拂衣从此去。

**寄舅**

老舅近何如？心性老不改。

世故恼情怀，光阴不相待。

借问同辈中，乡邻几人在？

从今且为乐，旧事无劳悔。

归越诗5首

**山中立秋日偶书**

风吹蝉声乱，林卧惊新秋。

山池静澄碧，暑气亦已收。

青峰出白云，突兀成琼楼。

坐溪石，对之心悠悠。

忽无定态，变化不可求。

浩然发长啸，忽起双白鸥。

**夜雨山翁家偶书**

山空秋夜静，月明松凉。

沿溪步月色，溪影摇空苍。

山翁隔水语，酒熟呼我尝。

衣涉溪去，笑引开竹房。

谦言值暮夜，盘餐百无。

露华明橘柚，摘献冰盘香。

洗盏对，浩歌入苍茫。

醉拂岩石卧，言归遂相忘。

**寻春**

十里湖光放小舟，寻春事及西畴。

江鸥意到忽飞去，野老情深只自留。

日暮草香含雨气，九峰晴色散溪流。

吾是处皆行乐，何必兰亭说旧游？

**夜宿无寺**

春宵卧无相，月照五溪花。

水洗双眼，披云看九。

岩头金佛国，树仙家。

仿佛闻笙鹤，青天落绛霞。

**题四老围棋图**

世外烟霞亦许时，至今风致后人思。

却怀刘项当年事，不及山中一棋。

狱中诗5首

**不**

天寒岁云暮，冰雪关河迥。

幽室生，不寐知夜永。

惊风起林木，骤若波浪汹。

我心良匪石，为戚欣动！

滔滔眼前事，逝者去相踵。

崖穷犹可，水深犹可泳。

焉知非日月，胡为乱衷？

深谷自，烟霞日悠永。

匡时在贤达，归哉耕垄！

**读《易》**

囚居亦何事？惧安饱。

瞑坐玩羲《易》，洗心见微奥。

乃知先天翁，画画有至。

包戒为寇，童事宜早。

蹇匪为节，虩未违道。

《遁》四获我心，《蛊》上庸自保。

俯仰天地间，触目俱浩浩。

箪瓢有余乐，此意良匪矫。

幽哉阳明麓，可以忘吾老。

**见月**

屋见明月，见地上霜。

客子夜中起，旁皇涕沾。

匪为严霜苦，悲此明月光。

月光如流水，徘徊照高堂。

胡为此幽室，奄忽逾飞扬？

逝者不可及，来者犹可望。

盈虚有天运，叹息何能忘！

**天涯**

天涯岁暮冰霜结，永巷人稀罔象游。

长夜星辰瞻阁道，晓天钟鼓隔云楼。

思家有泪仍多病，报主无能合远投。

留得升平双眼在，且应蓑笠卧沧洲。

**屋月**

幽室不知年，夜长昼苦短。

但见屋罅月，清光自亏满。

佳人宴清夜，繁丝激哀管。

朱阁出浮云，高歌正凄婉。

知幽室妇，中夜独愁叹！

良人事游侠，经岁去不返。

来归在何时？年华忽将晚。

萧条念宗祀，泪下长如。

两广诗5首

**复过钓台**

忆昔过钓台，驱驰正军旅。

十年今始来，复以兵戈起。

空山烟雾深，往迹如梦里。

微雨林径滑，肺病双足。

仰瞻台上云，俯濯台下水。

人生何碌碌?高尚当如此。

念同胞，至人匪己。

过门不遑人，忧劳岂得已!

滔滔良自伤，果哉末矣!

**方思道送西峰**

西峰隐真境，微境临通。

行役空屡屡，过眼被尘迷。

青林外延望，中何由窥？

方子岩廊器，兼已云霞姿；

每逢泉石处，必刻棠陵诗。

兹山秀常玉，之子囊中锥。

群峰秋气，乔木含凉吹。

此行非佳饯，谁为发幽奇？

奈何眷清赏，局促牵至期。

悠悠伤绝学，之子亦如斯。

为君指周道，直往勿复疑！

**长生**

长生徒有慕，苦乏大药资。

名山遍探历，悠悠鬓生丝。

微躯一系念，去道日远而。

中岁忽有觉，九乃在兹。

非炉亦非鼎，何坎复何离；

本无终始究，有死生期？

彼哉游方士，诡辞反增疑；

纷然诸老翁，自传困多歧。

乾坤由我在，安用他求？

千圣皆过影，良知乃吾师。

**谒伏波庙二首**

其一

四十年前梦里诗，此行天定岂人为!

徂征敢倚风云阵，所过须同时雨师。

尚喜远人知向望，却惭无术救。

从来胜算归廊庙，耻说兵戈定四夷。

其二

楼船金鼓宿乌蛮，鱼丽群舟夜上滩。

月绕旌旗千嶂静，风传铃九溪寒。

荒夷未必先声服，神武由来不杀难。

想见虞廷新气象，两阶羽五云端。

庐陵诗5首

**游瑞华二首**

其一

簿领终年未出郊，此行聊解俗人嘲。

忧时有志怀先达，作县无能愧旧交。

松古尚存经雪，竹高拂云梢。

溪山处处堪行乐，正是浮名未易抛。

其二

万死投荒不拟回，生且复荷栽培。

逢时已负三年学，治剧兼非百里才。

身可益民宁论屈，志存经国未全灰。

正愁不是中流砥，千尺狂澜岂易摧！

**古道**

古道当阪，肩舆入暮天。

苍茫闻驿鼓，冷落见炊烟。

冻烛寒无焰，泥炉湿未燃。

正思江槛外，闲却钓鱼船。

**立春日道中短述**

腊意中宵尽，春容傍晓生。

野塘冰转绿，江寺雪消晴。

农事沾泥犊，怀听谷莺。

故山梅正发，谁寄欲归情？

**公馆午饭偶书**

台依独寺，僧屋自成邻。

殿古凝残雪，墙低入早春。

巷泥晴马，檐日暖堪人。

雪散小岩碧，松梢挂月新。

赴谪诗10首

**因雨杜韵**

晚堂疏雨暗柴门，忽入残荷泻石盆。

万里沧江生白发，几人灯火坐黄昏？

客途最觉秋先到，荒径惟怜菊尚存。

却忆故园耕钓处，短长笛下江村。

**赴次北新关喜见诸弟**

舟风雨泊江关，兄弟相看梦寐间。

已分天涯成死别，知意外得生还！

投荒自识君恩远，多病心便吏事闲。

携汝耕樵应有日，移茅屋傍云山。

**南**

溪风漠漠南屏路，春服初成病眼开。

花竹日新僧已老，湖山如旧我重来。

层楼雨急青林迥，古殿云晴碧嶂回。

独有幽禽解相信，双飞时下读书台。

**卧病静慈写怀**

卧病空山春复夏，山中幽事最能知。

雨晴阶下泉声急，夜静松间月色迟。

把有时眠白石，解缨随意濯清。

吴山越峤俱堪老，正奈燕云系远思！

**移居胜果寺二首**

其一

江上俱知山色好，峰回始见寺门开。

半空虚阁有云住，六月深松无暑来。

病肺正思移枕，洗心兼得远尘埃。

富春尺烟涛外，时倚层霞望钓台。

其二

病余岩阁坐，异景相新得未闻。

日脚倒明千顷雾，雨声高度万峰云。

越山阵水当吴峤，江月随潮上海门。

便欲携书从此老，不猿鹤更移文。

**忆别**

忆别江风雪阴，艰难岁月两侵寻。

看骨肉情何限，况复斯文约旧深。

贤圣可期先立志，尘凡未脱言心。

移家便住烟霞壑，绿水青山长对吟。

**泛海**

险夷原不滞胸中，何异浮云过太空！

夜静海涛三万里，月明飞锡下天风。

**武夷次壁间韵**

肩舆飞度万峰云，回首沧波月下闻。

海上真为沧水使，山中又遇武夷君。

溪流九初路，精舍千年始及门。

归去高堂慰垂白，细探更拟在春分。

**草萍驿次林见素韵奉寄**

山行风雪瘦能当，会喜江花照野航。

本与宦途成懒散，颇因诗景受闲忙。

乡心草色春同远，客鬓松梢晚更苍。

料得烟霞终有，未须连夜梦溪堂。

滁州诗10首

**梧桐江用韵**

凤鸟久不至，梧桐生高冈。

我来竟日坐，清阴洒衣裳。

援琴俯流水，调短意苦长。

遗音满空谷，随风递悠扬。

人生贵自得，外慕非所。

颜子岂忘世？仲尼固遑遑。

已矣复何事，吾道归沧浪。

**林间睡起**

林间尽日扫花眠，只是官闲愧俸钱。

门径不妨春草合，斋居长对晚山妍。

每疑方朔非真隐，始信扬雄误《太玄》。

混世亦能随地得，野情终是爱丘园。

**龙蟠山中用韵**

无奈青山处处情，村沽日日办山行。

真惭食虚官守，只把山游作课程。

谷口乱云随骑远，林间飞雪点衣轻。

长思淡泊还真性，世味年来久絮羹。

**答朱汝德用韵**

东去蓬瀛合有津，若为风雨动经旬。

同来海岸登舟在，俱是尘寰欲渡人。

弱水洪涛非世险，年三老定谁真。

青鸾无消息，怅望烟花又暮春。

**送惟乾二首**

其一

独见长年思避地，相从千里欲移家。

惭予岂有万间庇？借尔刚余一席沙。

古洞幽期攀桂树，春溪归路问桃花。

故人劳念还相慰，回雁新秋寄彩霞。

其二

连年愧远求，本来无物若为酬。

春城驿路聊相送，夜雪空山且复留。

江浦云开庐岳曙，洞庭湖阔九疑浮。

悬知再鼓潇湘舵，应是芙蓉湘水秋。

**龙潭夜坐**

何处花香入夜清？石林茅屋隔溪声。

幽人月出每孤往，栖鸟山空时一鸣。

草露不辞芒履湿，松风偏与葛衣轻。

临流欲写兰意，江北江南无限情。

**寄浮峰诗社**

晚凉庭院坐新秋，微月初生亦满楼。

千里故人谁命驾？百年多病有孤舟。

风霜草木惊时态，关河动远愁。

饮水曲肱吾自乐，茆堂今在越溪头。

**栖云楼坐雪二首**

其一

才看庭树玉森森，忽漫阶除已许深。

但得诸生通夕坐，不妨老子半酣吟。

琼花入座能欺酒，冰溜垂檐欲堕针。

却忆征南诸将士，未禁寒夜铁衣沉。

其二

此日栖云楼上雪，不知天意为谁深。

忽然夜半一言觉，又动人间万古吟。

玉树有花难结果，天机无线可通针。

晓来不觉城头鼓，老懒羲皇睡正沉。

南都诗10首

**题岁寒亭赠汪尚和**

一觉红尘梦欲残，江城六月滞风湍。

人间炎暑无逃遁，归向山中卧岁寒。

**与徽州程毕二子**

句句字字陈，却于何处觅知新？

紫阳山下多豪俊，应有吟风弄月人。

**书扇面寄馆宾**

湖上群山落照晴，湖边万木起秋声。

何年归去阳明洞，独扁舟鉴里行？

**用实夫韵**

诗从雪后吟偏好，酒向山中味转佳。

岩瀑随风杂钟磬，水花如雨落袈裟。

**游牛首山**

春寻指天阙，烟霞眇何许。

双峰久相违，千岩来旧主。

浮云刺中天，飞阁凌风雨。

探秀涧入，萝阴息筐。

灭迹避尘缨，清朝入深。

风仰扪历，淙壑屡窥俯。

梯云跻石阁，下榻得吾所。

释子上方候，鸣钟出延伫。

颓景耀回盼，层飙翼轻举。

暧暧林芳暮，泠泠石泉语。

清宵耿无寐，峰月升烟宇。

会晤得良朋，可以寄心腑。

**送徽州洪侹承瑞**

平生举业最疏慵，册虚烦五月从。

竹院检方时论药，茆堂放鹤或开笼。

忧时漫有孤忠在，好古全无一艺工。

念我还能来夜雪，逢人休说坐春风。

**送诸伯生归省**

天涯送尔独伤神，岁月龙山梦里春。

为谢江南诸故旧，起居东岳太夫人。

闲中书卷堪时展，静里工夫要日新。

能向尘途薄轩冕，不妨蓑笠老江滨。

**寄冯雪湖二首**

其一

竿竹谁隐扶桑东？白眉之今庞公。

隔湖闻鸡谢墅接，渡海有鹤蓬山通。

卤田经岁苦秋雨，浪痕半壁惊湖风。

歌声屋低似金石，点也此意当能同。

其二

海岸西头湖水东，他年拟从公。

钓沙碧海群鸥借，樵径青云一鸟通。

席有春阳堪坐雪，门垂五柳好吟风。

于今犹是天涯梦，怅望青霄月色同。

**题王实夫画**

随处山泉着草庐，底须松竹掩柴扉。

天涯游子何曾出？画里孤帆未是归。

小诸峰开夕照，虎溪春寺入烟霏。

他年还向辰阳望，却忆题诗在翠微。

赣州诗10首

**回军上杭**

山城经月驻戈，亦复幽寻到萝。

南国已回甲马，东田初喜出农蓑。

溪云晓度千峰雨，江涨新生两岸波。

暮倚七星瞻北极，绝怜苍翠晚来多。

**喜雨三首**

其一

即看一雨洗兵戈，便觉光风转石萝。

顺水飞樯来买舶，绝江喧浪舞渔蓑。

片云东望怀梁国，五月南征想伏波。

长拟归耕犹未得，云门初伴渐无多。

其二

辕门春尽犹多事，竹院空闲未得过。

特放小舟乘急浪，始闻幽碧出层萝。

山田旱久兼逢雨，野老欢腾且纵歌。

莫谓可塘终据险，地形原不胜人和。

其三

吹角峰头晓散军，横空万骑下氤氲。

前旌已带洗兵雨，飞鸟犹惊卷阵云。

南亩渐忻农事动，东山休共凯歌闻。

正思锋堪挥泪，一战功成未足云。

**祈雨二首**

其一

旬初一雨遍，将谓汀虔是接疆。

天意岂知分彼此？人情端合有炎凉。

月行今已虚缠毕，斗何曾解浆！

夜起中庭成久立，正思民欲沾裳。

其二

见说虔南惟苦雨，深山毒雾长阴阴。

我来偏遇一春旱，谁解挽回三日霖？

寇盗阳方出掠，干戈塞北还相寻。

忧民无计泪空堕，谢病几时归海浔？

**还赣**

积雨都道，山途喜乍晴。

溪流迟渡马，冈树隐前旌。

野屋多移灶，穷苗尚阻兵。

迎趋勤父老，无补愧巡行。

**借山亭**

借山亭子近如何？时从梦里过。

尚想情池环醉影，犹疑花径驻鸣珂。

疏帘细雨灯前局，碧树凉风月下歌。

传语诸公合频赏，休令岁月亦蹉跎。

**通天岩**

青山随地佳，岂必故园好？

但得此身闲，尘亦蓬岛。

西林日初暮，明月来何早！

醉卧石床凉，洞云秋未扫。

**圆明洞次谦之韵**

群山走波浪，出没龙蛇脊。

岩栖寄盘涡，沉沦遂成癖。

我来东溟，烂煮南山石。

千年熟一炊，欲岩中客。

江西诗15首

**鄱阳战捷**

甲马秋惊鼓角风，旌旗晓拂阵云红。

勤王敢在汾淮后，恋阙真随江汉东。

群丑漫劳同吠犬，九端合是飞龙。

涓埃未遂酬沧海，病懒先须伴赤松。

**西湖**

灵鹫高林暑气清，竺天石壁雨痕晴。

客来湖上逢云起，僧住峰头话月明。

世路久知难直道，此身那得尚虚名！

移家早定孤山计，种果支茅却易成。

**寄江西诸士夫**

甲马驱驰已四年，秋风归路更茫然。

惭无国手医民病，空有官衔縻俸钱。

湖海风尘虽暂息，江湘水旱尚相沿。

题诗忽忆州句，回首江西亦故园。

**太息**

一日复一日，中夜坐叹息。

庭中有嘉树，落叶何淅沥。

蒙翳乱藤缠，宁知绝根脉。

丈夫贵刚肠，光阴勿虚掷。

头白眼昏昏，亦何及！

**归兴**

一丝无补圣明朝，两鬓徒看长二毛。

自识淮阴非国士，由来康节是人豪。

时方多难容安枕？事已无能欲善刀。

越水东头寻旧隐，白云茅屋峰高。

**舟夜**

随处看山一叶舟，夜深霜月亦兼愁。

翠华此际游何地？画角中宵起戍楼。

甲马尚屯淮海北，旌旗初散楚江头。

洪涛滚滚风势，容易开帆不易收。

**阻风**

冬江尽说风北，偏我北来风便南。

未必天公真有意，却逢人事偶相。

残农得暖堪登获，破屋多寒且曝檐。

果使困穷能稍济，不妨经月阻江潭。

**用韵答伍汝真**

莫怪乡思日夜深，干戈衰病两相侵。

孤肠自信终如铁，众口从教尽铄金！

碧水丹山旧约，青天白日是知心。

茅茨岁晚饶风景，云满清溪雪满岑。

**过鞋山戏题**

驾双渡海东，青鞋失脚堕天风。

经过已是千年后，踪迹依然一梦中。

屈子漫劳伤世，杨朱空自泣途穷。

正须坐我匡庐顶，足寒涛步晓空。

**望庐山**

尽说庐山若个奇，当时图画亦堪疑。

九江风浪非前日，五老烟云岂定期？

眼惯不妨层壁险，足须著短随。

香炉瀑布微如线，欲决天河泻上池。

**元日雾**

元日昏昏雾塞空，出门咫尺误西东。

人多失足投坑堑，我亦停车泣路穷。

欲斩蚩尤开白日，排拜瞳。

小臣谩有澄清志，安得扶摇万里风！

**二日雨**

昨阴雾埋元日，向晓寒云雨声。

莫道人为无感召，从来天意亦分明。

安危他日须周勃，痛苦当年笑贾生。

坐对残灯愁彻夜，静听晨鼓报新晴。

**三日风**

一雾二雨三日风，田家卜岁疑凶丰。

我心惟愿兵甲解，天意岂必斯民穷！

虎旅归思怀旧土，銮舆消息望宫。

春盘浊酒聊自慰，无使戚戚干吾衷。

**立春二首**

其一

才见春归春又来，春风如旧鬓毛衰。

梅花未放天机泄，萱草先将地脉回。

渐老光阴逢世难，经年怀抱欲谁开？

孤云渺渺亲庭远，日斑衣羡老莱。

其二

天涯霜雪叹春迟，春到天涯思转悲。

破屋多时空轴，东风无力起疮痍。

周王车驾穷南服，汉将旌旗守北。

莫讶春盘断生菜，人间菜色正离。

居夷诗20首

**罗旧驿**

客行日日万峰头，山水南来亦胜游。

布谷鸟啼村雨暗，刺桐花暝石溪幽。

蛮烟喜过青杨瘴，乡思愁经芳杜洲。

身在夜郎家万里，五云天北是神州。

**钟鼓洞**

见说水南多异迹，岩头时有鼓钟声。

空遗石壁千年在，未信金砂九转成。

远地星辰瞻北极，春山明月坐更深。

年来夷险忘却，始信羊肠路亦平。

**清平卫即事**

积雨山途喜乍晴，暖云浮动水花明。

故园日与青春远，敝凉思白轻。

烟际卉衣窥绝栈，峰头戍角隐孤城。

华夷节制严冠履，漫说殊方列卿。

**兴隆卫书壁**

山城高下见楼台，野戍暮角摧。

贵竹路从峰顶入，夜郎人自日边来。

莺花夹道惊春老，连云向晚开。

尺素屡题屡掷，衡南那有雁飞回？

**七盘**

鸟道下七盘，古藤苍木峡声寒。

境多奇绝非吾土，时可淹留是谪官。

犹记边峰羽，近闻苗俗化衣冠。

投实有居夷志，垂白难承水欢。

**初至龙场无所止结草庵居之**

草庵不及肩，旅倦体方适。

开棘自成篱，土阶漫无级。

迎风亦萧疏，漏雨易补缉。

灵响朝湍，深林凝暮色。

群獠环聚讯，语庞意颇质。

鹿且同游，兹类犹人属。

污樽映瓦豆，尽醉不知夕。

缅怀黄唐化，略称茅茨迹。

**谪居绝粮请学于农将田南山永言寄怀**

谪居屡在陈，从者有。

山荒聊可田，钱易办。

夷俗多火耕，仿习亦颇便。

及兹春未深，数亩犹足佃。

岂徒实口腹？且以理荒宴。

遗及鸟雀，贫寡发余羡。

出在明晨，山寒易霜。

**观稼**

下田既宜，高田亦宜稷。

种蔬须土疏，种须土湿。

寒多不实秀，暑多有。

去草不厌频，禾不厌密。

物理既可玩，化机默识。

即是赞功，毋为轻稼穑！

**采蕨**

采蕨西山下，援崔嵬。

游子望乡国，泪下心如摧。

浮云塞长空，颓阳不可回。

南归断舟楫，北望多风埃。

已矣供子职，勿更贻亲哀！

**南溟**

南溟有瑞鸟，东海有灵禽。

飞游集上苑，结侣珍树林。

愿言饰羽仪，共舞箫韶音。

风云忽中变，一失难相寻。

瑞鸟既遭，灵禽投荒岑。

天雨雪积，江汉虞罗侵。

哀哀鸣索侣，病翼飞未任。

群鸟亦千百，谁当会其心？

南岳有竹实，丹溜青松阴。

何时共栖息？永托云泉深。

**溪水**

溪石何落落，溪水何泠泠。

坐石弄溪水，欣然濯我缨。

溪水清见底，照我白生。

年华若流水，一去无回停。

悠悠百年内，吾道终何成！

**龙冈新构**

诸夷以予穴居颇阴湿，请构小庐。欣然趋事，不月而成。诸生闻之，亦皆来集，请名龙冈书院，其轩曰“何陋”。

其一

谪居聊假息，荒秽亦须治。

凿剃林条，小构自成趣。

开窗入远峰，架扉出深树。

墟寨俯，竹木互蒙。

畦蔬稍溉锄，花药颇杂。

宴适岂专予，来者得同憩。

轮奂非致美，毋令易倾敝。

其二

营茅乘田隙，洽旬始苟完。

初心待风雨，落成还美观。

锄荒既开径，拓樊亦理园。

低檐避松偃，疏土行竹根。

勿剪墙下，束列因可藩。

莫林间萝，蒙笼覆云轩。

素缺农圃学，因兹得深论。

毋为轻鄙事，吾道固斯存。

**诸生来**

简滞动，废幽得幸免。

夷居虽异俗，野朴意所眷。

思亲独疚心，疾忧庸自遣。

门生颇群集，亦时展。

讲习性所乐，记问复怀。

林或沿涧，洞游还陟。

月坐鸣琴，云窗卧披卷。

澹泊生道真，旷达匪荒宴。

岂必鹿门栖，自得乃高践。

**西园**

方园不盈亩，蔬卉颇成列。

分溪免瓮灌，补篱防豕。

芜草稍焚剃，清雨夜来歇。

濯濯新叶敷，荧荧夜花发。

放锄息重阴，旧书漫披阅。

倦枕竹下石，醒望松间月。

起来步闲谣，晚酌檐下设。

尽醉即草铺，忘与邻翁别。

**水滨洞**

送远憩谷，濯缨俯清流。

沿溪涉危石，曲洞藏深幽。

花静馥常，溜暗光亦浮。

平生泉石好，所遇成淹留。

好鸟忽双下，鱼亦群游。

坐久尘虑息，然与道谋。

**山石**

山石犹有理，山木犹有枝；

人生非木石，别久宁无思！

愁来步前庭，仰视云驰；

云随风，飘飘去何之？

行云有时定，游子无期。

高梁始归燕，题已先悲。

有生岂不苦，逝者长若斯！

已矣复何事？商山采芝。

无寐二首

其一

烟灯暧无寐，忧思坐长往。

寒风振乔林，叶落闻窗响。

起窥庭月光，山空游罔象。

怀人阻积雪，崖冰几千丈。

其二

穷崖多杂树，上与青冥连。

穿云下飞瀑，谁能识其源？

但闻清猿啸，时见鹤翻。

中有避世士，冥寂栖其巅。

予亦同调，路绝难攀缘。

**诸生夜坐**

谪居澹虚寂，然怀同游。

日入山气夕，孤亭俯平畴。

草际见骑，取径如相求；

渐近识颜面，隔树停鸣；

投辔雁进，携各有羞；

分席夜堂坐，绛蜡清樽浮；

鸣琴复散帙，壶矢交筹。

夜弄溪上月，晓陟林间丘。

村翁或招饮，洞客偕探幽。

讲习有真乐，谈笑无俗流。

缅怀风沂兴，千载相为谋。

王阳明文章10篇

大学问

“《大学》者，昔儒以为大人之学矣。敢问大人之学何以在于‘明明德’乎？”

阳明子曰：“大人者，以天地万物为一体者也，其视天下犹一家，中国犹一人焉。若夫间形骸而分尔我者，小人矣。大人之能以天地万物为一体也，非意之也，其心之仁本若是，其与天地万物而为一也。岂惟大人，虽小人之心亦莫不然，彼顾自小之耳。是故见孺子之入井，而必有怵惕恻隐之心焉，是其仁之与孺子而为一体也；孺子犹同类者也，见鸟兽之哀鸣，而必有不忍之心焉，是其仁之与鸟兽而为一体也；鸟兽犹有知觉者也，见草木之摧折而必有悯恤之心焉，是其仁之与草木而为一体也；草木犹有生意者也，见瓦石之毁坏而必有顾惜之心焉，是其仁之与瓦石而为一体也；是其一体之仁也，虽小人之心亦必有之。是乃根于天命之性，而自然灵昭不昧者也，是故谓之‘明德’。小人之心既已分隔隘陋矣，而其一体之仁犹其不昧若此者，是其未动于欲，而未蔽之时也。及其动于欲，蔽于私，而利害相攻，忿怒相激，则将，无所不为，其甚至有骨肉相残者，而一体之仁亡矣。是故苟无私欲之蔽，则虽小人之心，而其一体之仁犹大人也；一有私欲之蔽，则虽大人之心，而其分隔隘陋犹小人矣。故夫为大人之学者，亦惟去其私欲之蔽，以自明其明德，复其天地万物一体之本然而已耳，非能于本体之外而有所增益之也。”

曰：“然则何以在‘亲民’乎？”

曰：“明明德者，立其天地万物一体之体也。亲民者，达其天地万物一体之用也。故明明德必在于亲民，而亲民乃所以明其明德也。是故亲吾之父，以及人之父，以及天下人之父，而后吾之仁实与吾之父、人之父与天下人之父而为一体矣；实与之为一体，而后孝之明德始明矣！亲吾之兄，以及人之兄，以及天下人之兄，而后吾之仁实与吾之兄、人之兄与天下人之兄而为一体矣；实与之为一体，而后弟之明德始明矣！君臣也，夫妇也，朋友也，以至于山川鬼神鸟兽草木也，莫不实有以亲之，以达吾一体之仁，然后吾之明德始无不明，而真能以天地万物为一体矣。夫是之谓明明德于天下，是之谓家齐国治而天下平，是之谓尽性。”

曰：“然则又乌在其为‘止至善’乎？”

曰：“至善者，明德、亲民之极则也。天命之性，粹然至善，其灵昭不昧者，此其至善之发见，是乃明德之本体，而即所谓良知者也。至善之发见，是而是焉，非而非焉，轻重厚薄，随感随应，变动不居，而亦莫不自有天然之中，是乃民彝物则之极，而不容少有议拟增损于其间也。少有拟议增损于其间，则是私意小智，而非至善之谓矣。自非慎独之至、惟精惟一者，其孰能与于此乎？后之人惟其不知至善之在吾心，而用其私智以揣摸测度于其外，以为事事物物各有定理也，是以昧其是非之则，支离决裂，人欲肆而天理亡，明德、亲民之学遂大乱于天下。盖昔之人固有欲明其明德者矣，然惟不知止于至善，而骛其私心于过高，是以失之虚罔空寂，而无有乎家国天下之施，则二氏之流是矣。固有欲亲其民者矣，然惟不知止于至善，而溺其私心于卑琐，是以失之权谋智术，而无有乎仁爱之诚，则五伯功利之徒是矣。是皆不知止于至善之过也。故止至善之于明德、亲民也，犹之规矩之于方圆也，尺度之于长短也，权衡之于轻重也。故方圆而不止于规矩，爽其则矣；长短而不止于尺度，乘其剂矣；轻重而不止于权衡，失其准矣；明明德、亲民而不止于至善，亡其本矣。故止于至善以亲民，而明其明德，是之谓大人之学。”

曰：“‘知止而后有定，定而后能静，静而后能安，安而后能虑，虑而后能得’，其说何也？”

曰：“人惟不知至善之在吾心，而求之于其外，以为事事物物皆有定理也，而求至善于事事物物之中，是以支离决裂，错杂纷纭，而莫知有一定之向。今焉既知至善之在吾心，而不假于外求，则志有定向，而无支离决裂、错杂纷纭之患矣。无支离决裂、错杂纷纭之患，则心不妄动而能静矣。心不妄动而能静，则其日用之间，从容闲暇而能安矣。能安，则凡一念之发，一事之感，其为至善乎？其非至善乎？吾心之良知自有以详审精察之，而能虑矣。能虑则择之无不精，处之无不当，而至善于是乎可得矣。”

曰：“‘物有本末’，先儒以明德为本，新民为末，两物而内外相对也。‘事有终始’，先儒以知止为始，能得为终，一事而首尾相因也。如子之说，以新民为亲民，则本末之说亦有所未然欤？”

曰：“终始之说，大略是矣。即以新民为亲民，而曰明德为本，亲民为末，其说亦未为不可，但不当分本末为两物耳。夫木之干谓之本，木之梢谓之末，惟其一物也，是以谓之本末。若曰两物，则既为两物矣，又何可以言本末乎？新民之意，既与亲民不同，则明德之功，自与新民为二。若知明明德以亲其民，而亲民以明其明德，则明德亲民焉可析而为两乎？先儒之说，是盖不知明德亲民之本为一事，而认以为两事，是以虽知本末之当为一物，而亦不得不分为两物也。”

曰：“古之欲明明德于天下者，以至于先修其身，以吾子明德亲民之说通之，亦既可得而知矣。敢问欲修其身，以至于致知在格物，其工夫次第又何如其用力欤？”

曰：“此正详言明德、亲民、止至善之功也。盖身、心、意、知、物者，是其工夫所用之条理，虽亦各有其所，而其实只是一物。格、致、诚、正、修者，是其条理所用之工夫，虽亦皆有其名，而其实只是一事。何谓身？心之形体运用之谓也。何谓心？身之灵明主宰之谓也。何谓修身？为善而去恶之谓也。吾身自能为善而去恶乎？必其灵明主宰者欲为善而去恶，然后其形体运用者始能为善而去恶也。故欲修其身者，必在于先正其心也。然心之本体则性也。性无不善，则心之本体本无不正也。何从而用其正之之功乎？盖心之本体本无不正，自其意念发动而后有不正。故欲正其心者，必就其意念之所发而正之，凡其发一念而善也，好之真如色；发一念而恶也，恶之真如臭：则意无不诚，而心可正矣。然意之所发有善有恶，不有以明其善恶之分，亦将真妄错杂，虽欲诚之，不可得而诚矣。故欲诚其意者，必在于致知焉。致者，至也，如云‘丧致乎哀’之‘致’。《易》言‘知至至之’，‘知至’者，知也；‘至之’者，致也。‘致知’云者，非若后儒所谓充广其知识之谓也，致吾心之良知焉耳。良知者，孟子所谓‘是非之心，人皆有之’者也。是非之心，不待虑而知，不待学而能，是故谓之良知。是乃天命之性，吾心之本体，自然灵昭明觉者也。凡意念之发，吾心之良知无有不自知者。其善欤，惟吾心之良知自知之；其不善欤，亦惟吾心之良知自知之；是皆无所与于他人者也。故虽小人之为不善，既已无所不至，然其见君子，则必厌然掩其不善，而著其善者，是亦可以见其良知之有不容于自昧者也。今欲别善恶以诚其意，惟在致其良知之所知焉尔。何则？意念之发，吾心之良知既知其为善矣，使其不能诚有以好之，而复背而去之，则是以善为恶，而自昧其知善之良知矣。意念之所发，吾之良知既知其为不善矣，使其不能诚有以恶之，而复蹈而为之，则是以恶为善，而自昧其知恶之良知矣。若是，则虽曰知之，犹不知也，意其可得而诚乎？今于良知所知之善恶者，无不诚好而诚恶之，则不自欺其良知而意可诚也已。然欲致其良知，亦岂影响恍惚而悬空无实之谓乎？是必实有其事矣。故致知必在于格物。物者，事也，凡意之所发必有其事，意所在之事谓之物。格者，正也，正其不正以归于正之谓也。正其不正者，去恶之谓也。归于正者，为善之谓也。夫是之谓格。《书》言‘格于上下’‘格于文祖’‘格其非心’，格物之格实兼其义也。良知所知之善，虽诚欲好之矣，苟不即其意之所在之物而实有以为之，则是物有未格，而好之之意犹为未诚也。良知所知之恶，虽诚欲恶之矣，苟不即其意之所在之物而实有以去之，则是物有未格，而恶之之意犹为未诚也。今焉于其良知所知之善者，即其意之所在之物而实为之，无有乎不尽。于其良知所知之恶者，即其意之所在之物而实去之，无有乎不尽。然后物无不格，而吾良知之所知者无有亏缺障蔽，而得以极其至矣。夫然后吾心快然无复余憾而自谦矣，夫然后意之所发者，始无自欺而可以谓之诚矣。故曰：‘物格而后知至，知至而后意诚，意诚而后心正，心正而后身修。’盖其功夫条理虽有先后次序之可言，而其体之惟一，实无先后次序之可分。其条理功夫虽无先后次序之可分，而其用之惟精，固有纤毫不可得而缺焉者。此格致诚正之说，所以阐尧、舜之正传而为孔氏之心印也。”

教条示龙场诸生

诸生相从于此，甚盛。恐无能为助也，以四事相规，聊以答诸生之意：一曰立志；二曰勤学；三曰改过；四曰责善。其慎听，毋忽！

**立 志**

志不立，天下无可成之事，虽百工技艺，未有不本于志者。今学者旷废，玩岁时，而百无所成，皆由于志之未立耳。故立志而圣，则圣矣；立志而贤，则贤矣。志不立，如无舵之舟，无衔之马，漂荡奔逸，终亦何所底乎？昔人有言，使为善而父母怒之，兄弟怨之，宗族乡党贱恶之，如此而不为善可也；为善则父母爱之，兄弟悦之，宗族乡党敬信之，何苦而不为善为君子？使为恶而父母爱之，兄弟悦之，宗族乡党敬信之，如此而为恶可也；为恶则父母怒之，兄弟怨之，宗族乡党贱恶之，何苦而必为恶为小人？诸生念此，亦可以知所立志矣。

**勤 学**

已立志为君子，自当从事于学。凡学之不勤，必其志之尚未笃也。从吾游者，不以聪慧警捷为高，而以勤确谦抑为上。诸生试观辈之中，苟有虚而为盈，无而为有，讳己之不能，忌人之有善，自矜自是，大言欺人者，使其人资禀虽甚超迈，侪辈之中，有弗疾恶之者乎？有弗鄙贱之者乎？彼固将以欺人，人果遂为所欺，有弗窃笑之者乎？苟有谦默自持，无能自处，笃志力行，勤学好问，称人之善，而咎己之失，从人之长，而明己之短，忠信乐易，表里一致者，使其人资禀虽甚鲁钝，侪辈之中，有弗称慕之者乎？彼固以无能自处，而不求上人，人果遂以彼为无能，有弗敬尚之者乎？诸生观此，亦可以知所从事于学矣。

**改 过**

夫过者，自大贤所不免，然不害其卒为大贤者，为其能改也。故不贵于无过，而贵于能改过。诸生自思平日亦有缺于廉耻忠信之行者乎？亦有薄于孝友之道，陷于狡诈偷刻之习者乎？诸生殆不至于此。不幸或有之，皆其不知而误蹈，素无师友之讲习规饬也。诸生试内省，万一有近于是者，固亦不可以不痛自悔咎。然亦不当以此自歉，遂馁于改过从善之心。但能一旦脱然洗涤旧染，虽昔为寇盗，今日不害为君子矣。若曰吾昔已如此，今虽改过而从善，将人不信我，且无赎于前过，反怀羞涩凝沮，而甘心于污浊终焉，则吾亦绝望尔矣。

**责 善**

责善，朋友之道，然须忠告而善道之。悉其忠爱，致其婉曲，使彼闻之而可从，绎之而可改，有所感而无所怒，乃为善耳。若先暴白其过恶，痛毁极诋，使无所容，彼将发其愧耻愤恨之心，虽欲降以相从，而势有所不能，是激之而使为恶矣。故凡人之短，攻发人之阴私以沽直者，皆不可以言责善。虽然，我以是而施于人不可也，人以是而加诸我，凡攻我之失者皆我师也，安可以不乐受而心感之乎？某于道未有所得，其学卤莽耳。谬为诸生相从于此，每终夜以思，恶且未免，况于过乎？人谓事师无犯无隐，而遂谓师无可谏，非也。谏师之道，直不至于犯，而婉不至于隐耳。使吾而是也，因得以明其是；吾而非也，因得以去其非：盖教学相长也。诸生责善，当自吾始。

瘗旅文

维正德四年秋月三日，有吏目云自京来者，不知其名氏。携一子一仆，将之任，过龙场，投宿土苗家。予从篱落间望见之，阴雨昏黑，欲就问讯北来事，不果。明早，遣人之，已行矣。薄午有人自蜈蚣坡来，云：“一老人死坡下，傍两人哭之哀。”予曰：“此必吏目死矣。伤哉！”薄暮复有人来，云：“坡下死者二人，傍一人坐叹。”询其状，则其子又死矣。明日复有人来，云：“见坡下积尸三焉。”则其仆又死矣。呜呼伤哉！念其骨无主，将二童子持，往瘗之，二童子有难色然。予曰：“嘻！吾与尔犹彼也！”二童悯然涕下，请往。就其傍山麓为三坎埋之，又以只鸡、饭三盂，嗟吁而告之，曰：

呜呼伤哉！何人？繄何人？吾龙场驿丞余姚王守仁也。吾与尔皆中土之产，吾不知尔郡邑，尔乌为乎来为兹山之鬼乎？古者重去其乡，游宦不逾千里。吾以窜逐而来此，宜也，尔亦何辜乎？闻尔官，吏目耳，俸不能五斗，尔率妻子躬耕，可有也，乌为乎以五斗而易尔七尺之躯？又不足，而益以尔子与仆乎？呜呼伤哉！尔诚恋兹五斗而来，则宜欣然就道，乌为乎吾昨望见尔容蹙然，盖不任其忧者？夫冲冒雾露，扳援崖壁，行万峰之顶，饥渴劳顿，筋骨疲惫，而又瘴厉侵其外，忧郁攻其中，其能以无死乎？吾固知尔之必死，然不谓若是其速，又不谓尔子尔仆亦遽尔奄忽也。皆尔自取，谓之何哉！吾念尔三骨之无依而来瘗尔，乃使吾有无穷之怆也，呜呼痛哉！纵不尔瘗，幽崖之狐成群，阴壑之虺如车轮，亦必能葬尔于腹，不致久暴露尔。尔既已无知，然吾何能为心乎？自吾去父母乡国而来此，二年矣，历瘴毒而苟能自全，以吾未尝一日之戚戚也。今悲伤若此，是吾为尔者重而自为者轻也。吾不宜复为尔悲矣，吾为尔歌，尔听之。歌曰：

连峰际天兮，飞鸟不通。游子怀乡兮，莫知西东。莫知西东兮，维天则同。异域殊方兮，环海之中。达观随寓兮，奚必予宫？魂兮魂兮，无悲以恫！

又歌以慰之，曰：

与尔皆乡土之离兮，蛮之人言语不相知兮。性命不可期，吾苟死于兹兮，率尔子仆来从予兮。吾与尔遨以嬉兮，紫彪而乘文螭兮，登望故乡而嘘唏兮！吾苟获生归兮，尔子尔仆尚尔随兮，无以无侣悲兮。道傍之冢累累兮，多中土之流离兮，相与呼啸而徘徊兮。餐风饮露，无尔饥兮；朝友麋鹿，暮猿与栖兮。尔安尔居兮，无为厉于兹墟兮！

何陋轩记

昔孔子欲居九夷，人以为陋。孔子曰：“君子居之，何陋之有？”守仁以罪谪龙场。龙场，古夷蔡之外，于今为要绥，而习类尚因其故。人皆以予自上国往，将陋其地，弗能居也。而予处之旬月，安而乐之，求其所谓甚陋者而莫得。独其结题鸟言，山栖服，无轩裳宫室之观、文仪揖让之缛，然此犹淳丽质素之遗焉。盖古之时，法制未备，则有然矣，不得以为陋也。夫爱憎面背，乱白黝丹，浚奸穷黠，外良而中，诸夏盖不免焉。若是而彬郁其容，宋甫鲁掖，折旋，将无为陋乎？夷之人乃不能此。其好言恶，直情率遂，则有矣。世徒以其言辞物采之眇而陋之，吾不谓然也。

始予至，无室以止，居于丛棘之间，则郁也。迁于东峰，就石穴而居之，又阴以湿。龙场之民，老稚日来视，予喜不予陋，益予比。予尝圃于丛棘之右，民谓予之乐之也，相与伐木阁之材，就其地为轩以居予。予因而之以桧竹，莳之以卉药；列堂阶，辩室奥；琴编图史，讲诵游适之道略具。学士之来游者，亦稍稍而集于是。人之及吾轩者，若观于通都焉，而予亦忘予之居夷也。因名之曰“何陋”，以孔子之言。

嗟夫！诸夏之盛，其典章礼乐，历圣修而传之，夷不能有也，则谓之陋固宜。于后蔑道德而专法令，搜抉钩之术穷，而狡匿诈，无所不至，浑朴尽矣。夷之民方若未琢之璞，未绳之木，虽粗砺顽梗，而椎斧尚有施也，安可以陋之？斯孔子所为欲居也欤？虽然，典章文物，则亦胡可以无讲！今夷之俗，崇巫而事鬼，渎礼而任情，不中不节，卒未免于陋之名，则亦不讲于是耳。然此无损于其质也。诚有君子而居焉，其化之也盖易。而予非其人也，记之以来者。

象祠记

灵博之山有象祠焉，其下诸苗夷之居者，咸神而事之。宣慰安君因诸苗夷之请，新其祠屋，而请记于予。予曰：“毁之乎？其新之也？”曰：“新之。”“新之也，何居乎？”曰：“斯祠之肇也，盖莫知其原。然吾诸蛮夷之居是者，自吾父吾祖溯曾高而上，皆尊奉而焉，举之而不敢废也。”予曰：“胡然乎？有庳之祠，唐之人盖尝毁之。象之道，以为子则不孝，以为弟则傲。斥于唐而犹存于今，毁于有庳而犹盛于兹土也，胡然乎？我知之矣，君子之爱若人也，推及于其屋之乌，而况于圣人之弟乎哉？然则祀者为舜，非为象也。意象之死，其在干羽既格之后乎？不然，古之骜桀者岂少哉？而象之祠独延于世，吾于是益有以见舜德之至，入人之深，而流泽之远且久也。象之不仁，盖其始焉尔，又乌知其终不见化于舜也？《书》不云乎，‘克谐以孝，烝烝，又不格奸，亦允若’，则已化而为慈父。象犹不弟，不可以为谐。进治于善，则不至于恶；不抵于奸，则必入于善。信乎，象盖已化于舜矣！《孟子》曰：‘天子使吏治其国，象不得以有为也。’斯盖舜爱象之深而虑之详，所以扶持辅导之者之周也。不然，周公之圣，而管、蔡不免焉。斯可以见象之既化于舜，故能任贤使能而安于其位，泽加于其民，既死而人怀之也。诸侯之卿，命于天子，盖周官之制，其殆仿于舜之封象欤？吾于是益有以信人性之善，天下无不可化之人也。然则唐人之毁之也，据象之始也；今之诸夷之奉之也，承象之终也。斯义也，吾将以表于世，使知人之不善，虽若象焉，犹可以改。而君子之修德，及其至也，虽若象之不仁，而犹可以化之也。”

稽山书院尊经阁记

经，常道也。其在于天谓之命，其赋于人谓之性，其主于身谓之心。心也，性也，命也，一也。通人物，达四海，塞天地，亘古今，无有乎弗具，无有乎弗同，无有乎或变者也。是常道也，其应乎感也，则为恻隐，为羞恶，为辞让，为是非；其见于事也，则为父子之亲，为君臣之义，为夫妇之别，为长幼之序，为朋友之信。是恻隐也，羞恶也，辞让也，是非也；是亲也，义也，序也，别也，信也；一也。皆所谓心也，性也，命也。通人物，达四海，塞天地，亘古今，无有乎弗具，无有乎弗同，无有乎或变者也，是常道也。是常道也，以言其阴阳消息之行焉，则谓之《易》；以言其纪纲政事之施焉，则谓之《书》；以言其歌咏性情之发焉，则谓之《诗》；以言其条理节文之著焉，则谓之《礼》；以言其欣喜和平之生焉，则谓之《乐》；以言其诚伪邪正之辨焉，则谓之《春秋》。是阴阳消息之行也，以至于诚伪邪正之辨也，一也。皆所谓心也，性也，命也。通人物，达四海，塞天地，亘古今，无有乎弗具，无有乎弗同，无有乎或变者也，夫是之谓《六经》。《六经》者非他，吾心之常道也。故《易》也者，志吾心之阴阳消息者也；《书》也者，志吾心之纪纲政事者也；《诗》也者，志吾心之歌咏性情者也；《礼》也者，志吾心之条理节文者也；《乐》也者，志吾心之欣喜和平者也；《春秋》也者，志吾心之诚伪邪正者也。君子之于《六经》也，求之吾心之阴阳消息而时行焉，所以尊《易》也；求之吾心之纪纲政事而时施焉，所以尊《书》也；求之吾心之歌咏性情而时发焉，所以尊《诗》也；求之吾心之条理节文而时著焉，所以尊《礼》也；求之吾心之欣喜和平而时生焉，所以尊《乐》也；求之吾心之诚伪邪正而时辨焉，所以尊《春秋》也。

盖昔者圣人之扶人极，忧后世，而述《六经》也，犹之富家者之父祖虑其产业库藏之积，其子孙者或至于遗忘散失，卒困穷而无以自全也，而记籍其家之所有以贻之，使之世守其产业库藏之积而享用焉，以免于困穷之患。故《六经》者，吾心之记籍也，而《六经》之实则具于吾心，犹之产业库藏之实积，种种色色，具存于其家。其记籍者，特名状数目而已。而世之学者，不知求《六经》之实于吾心，而徒考索于影响之间，牵制于文义之末，然以为是《六经》矣。是犹富家之子孙不务守视享用其产业库藏之实积，日遗忘散失，至于人丐夫，而犹嚣嚣然指其记籍曰：“斯吾产业库藏之积也”，何以异于是！呜呼！《六经》之学，其不明于世，非一朝一夕之故矣。尚功利，崇邪说，是谓乱经；习训诂，传记诵，没溺于浅闻小见以涂天下之耳目，是谓侮经；侈淫辞，竞诡辩，饰奸心，盗行逐世，垄断而犹自以为通经，是谓贼经。若是者，是并其所谓记籍者而割裂弃毁之矣，宁复知所以为尊经也乎！

越城旧有稽山书院，在卧龙西冈，荒废久矣。郡守渭南南君大吉既敷政于民，则慨然悼末学之支离，将进之以圣贤之道。于是使山阴令吴君瀛拓书院而一新之，又为“尊经”之阁于其后。曰：“经正，则庶民兴；庶民兴，斯无邪矣。”阁成，请予一言以多士。予既不获辞，则为记之若是。呜呼！世之学者既得吾说而求诸其心焉，其亦庶乎知所以为尊经也矣。

五经臆说序

得鱼而忘，尽而糟粕弃之。鱼醪之未得，而曰是筌与糟粕也，鱼与醪终不可得矣。《五经》，圣人之学具焉。然自其已闻者而言之，其于道也，亦筌与糟粕耳。窃尝怪夫世之儒者求鱼于筌，而谓糟粕之为醪也。夫谓糟粕之为醪，犹近也，糟粕之中而醪存。求鱼于筌，则筌与鱼远矣。

龙场居南夷万山中，书卷不可携，日坐石穴，默记旧所读书而录之。意有所得，辄为之训释。期有七月而《五经》之旨略遍，名之曰《臆说》。盖不必尽合于先贤，聊写其胸臆之见，而因以娱情养性焉耳。则吾之为是，固又忘鱼而钓，寄兴于曲，而非诚旨于味者矣。呜呼！观吾之说而不得其心，以为是亦筌与糟粕也，从而求鱼与醪焉，则失之矣。

夫说凡四十六卷，《经》各十，而《礼》之说尚多缺，仅六卷云。

教约

每日清晨，诸生参揖毕，教读以次。遍询诸生：在家所以爱亲敬长之心，得无懈忽，未能真切否？定之仪，得无亏缺，未能实践否？往来街衢，步趋礼节，得无放荡，未能谨饬否？一应言行心术，得无欺妄非僻，未能忠信笃敬否？诸童子务要各以实封，有则改之，无则加勉。教读复随时就事，曲加诲谕开发。然后各退就席业。

凡歌诗，须要整容定气，清朗其声音，均审其节调；毋躁而急，毋荡而嚣，毋馁而慑。久则精神宣畅，心气和平矣。每学量童生多寡，分为四班，每日轮一班歌诗；其余皆就席，敛容肃听。每五日则总四班递歌于本学。每，集各学会歌于书院。

凡习礼，须要澄心肃虑，审其仪节，度其容止；毋忽而惰，毋沮而怍，毋径而野；从容而不失之迂缓，修谨而不失之拘局。久则体貌习熟，德性坚定矣。童生班次，皆如歌诗。每间一日，则轮一班习礼。其余皆就席，敛容肃观。习礼之日，免其课仿。每十日则总四班递习于本学。每朔望，则集各学会习于书院。

凡授书，不在徒多，但贵精熟。量其资禀，能二百字者，止可授以一百字。常使精神力量有余，则无厌苦之患，而有自得之美。讽诵之际，务令专心一志，口诵心惟，字字句句，反覆，抑扬其音节，宽虚其心意。久则义礼，聪明日开矣。

每日工夫，先考德，次背书诵书，次习礼，或作课仿，次复诵书讲书，次歌诗。凡习礼、歌诗之类，皆所以常存童子之心，使其乐习不倦，而无暇及于邪僻。教者知此，则知所施矣。虽然，此其大略也，神而明之，则存乎其人。

修道说

率性之谓道，诚者也；修道之谓教，诚之者也。故曰：“自诚明，谓之性；自明诚，谓之教。”《中庸》为诚之者而作，修道之事也。道也者，性也，不可须臾离也。而过焉，不及焉，离也。是故君子有修道之功。戒慎乎其所不睹，恐惧乎其所不闻，微之显，诚之不可掩也。修道之功若是其无间，诚之也夫！然后，“喜怒哀乐之未发，谓之中；发而皆中节，谓之和”，道修而性复矣。致中和，则大本立而达道行，知天地之化育矣。非至诚尽性，其孰能与于此哉！是修道之极功也。而世之言修道者离矣，故特著其说。

示弟立志说

予弟守文来学，告之以立志。守文因请次第其语，使得时时观省；且请浅近其辞，则易于通晓也。因书以与之。

夫学，莫先于立志。志之不立，犹不种其根而徒事培拥灌溉，劳苦无成矣。世之所以因循苟且，随俗习非，而卒归于污下者，凡以志之弗立也。故程子曰：“有求为圣人之志，然后可与共学。”人苟诚有求为圣人之志，则必思圣人之所以为圣人者安在？非以其心之纯乎天理而无人欲之私欤？圣人之所以为圣人，惟以其心之纯乎天理而无人欲，则我之欲为圣人，亦惟在于此心之纯乎天理而无人欲耳。欲此心之纯乎天理而无人欲，则必去人欲而存天理。务去人欲而存天理，则必求所以去人欲而存天理之方。求所以去人欲而存天理之方，则必正诸先觉，考诸古训，而凡所谓学问之功者，然后可得而讲，而亦有所不容已矣。

夫所谓正诸先觉者，既以其人为先觉而师之矣，则当专心致志，惟先觉之为听。言有不合，不得弃置，必从而思之；思之不得，又从而辨之，务求了释，不敢辄生疑惑。故《记》曰：“师严，然后道尊；道尊，然后民知敬学。”苟无尊崇笃信之心，则必有轻忽慢易之意。言之而听之不审，犹不听也；听之而思之不慎，犹不思也；是则虽曰师之，犹不师也。

夫所谓考诸古训者，圣贤垂训，莫非教人去人欲而存天理之方，若《五经》《四书》是已。吾惟欲去吾之人欲，存吾之天理，而不得其方，是以求之于此，则其展卷之际，真如饥者之于食，求饱而已；病者之于药，求愈而已；暗者之于灯，求照而已；跛者之于杖，求行而已。曾有徒事记诵讲说，以资口耳之弊哉！

夫立志亦不易矣。孔子，圣人也，犹曰：“吾十有五而志于学，三十而立。”立者，志立也。虽至于“不逾矩”，亦志之不逾矩也。志岂可易而视哉！夫志，气之帅也，人之命也，木之根也，水之源也。源不浚则流息，根不植则木枯，命不续则人死，志不立则气昏。是以君子之学，无时无处而不以立志为事。正目而视之，无他见也；倾耳而听之，无他闻也。如猫捕鼠，如鸡覆卵，精神心思凝聚融结，而不复知有其他，然后此志常立，神气精明，义理昭著。一有私欲，即便知觉，自然容住不得矣。故凡一毫私欲之萌，只责此志不立，即私欲便退；听一毫客气之动，只责此志不立，即客气便消除。或怠心生，责此志，即不怠；忽心生，责此志，即不忽；心生，责此志，即不懆；妒心生，责此志，即不妒；忿心生，责此志，即不忿；贪心生，责此志，即不贪；傲心生，责此志，即不傲；吝心生，责此志，即不吝。盖无一息而非立志责志之时，无一事而非立志责志之地。故责志之功，其于去人欲，有如烈火之燎毛，太阳一出，而潜消也。

自古圣贤因时立教，虽若不同，其用功大指无或少异。《书》谓“惟精惟一”，《易》谓“敬以直内，义以方外”，孔子谓“格致诚正，博文约礼”，曾子谓“忠恕”，子思谓“尊德性而道问学”，孟子谓“集义养气”“求其放心”，虽若人自为说，有不可强同者，而求其要领归宿，合若符契。何者？夫道一而已。道同则心同，心同则学同。其卒不同者，皆邪说也。

后世大患，尤在无志。故今以立志为说，中间字字句句，莫非立志。盖终身问学之功，只是立得志而已。若以是说而合精一，则字字句句皆精一之功；以是说而合敬义，则字字句句皆敬义之功。其诸“格致”“博约”“忠恕”等说，无不吻合。但能实心体之，然后信予言之非妄也。